recursal/SuperWikiNEXT-32B huggingface dataset:
מטוס לוכד קפסולה המכילה את סרטי הצילום שהוצאו מאחד מלווייני מיזם קורונה
**מיזם קורונה** היה מיזם של צבא ארצות הברית בשיתוף משרד הסיור הלאומי של ארצות הברית לצילום לוויני של אזורים נרחבים בעולם בדגש על המזרח התיכון וברית המועצות בין השנים 1959—1972, במסגרתו צולמו כמיליון תמונות.

לוויין החלל הראשון של ה-NRO לצורכי מעקב שוגר באוגוסט 1960. לווייני תוכנית קורונה נשאו גלילי סרטי צילום אשר הופלו אל כדור הארץ ונאספו בעודם צונחים לקרקע על ידי מטוסים צבאיים. איסוף מוצלח ראשון של סרט צילום נעשה ב-12 באוגוסט 1960 ושישה ימים מאוחר יותר פותחה התמונה הראשונה שצולמה בחלל. חדות האבחנה של התמונה הראשונות הייתה לעצמים בגודל 8 מטר, והיא השתפרה בהדרגה לחדות של 2 מטר. תמונות שצולמו בלוויינים אלה כיסו בדרך כלל תא שטח שגודלו 16 ק"מ רוחב ו-190 ק"מ אורך. המשימה האחרונה של לוויין בסדרת קורונה (משימה 145) שוגרה ב-25 במאי 1972 ונמשכה עד 31 במאי 1972. בסך הכול שוגרו 145 חלליות ומ-102 מהם התקבלו סרטי צילום. הסרט הראשון הקבל מחללית דיסקוורר-13 בשנת 1960.

התוכנית כללה לוויינים ממספר דגמים:

* KH-1, בשנים 1959–1960
* KH-2, בשנים 1960–1961
* KH-3, בשנים 1961–1963
* KH-4, בשנים 1962–1963
* KH-4A, בשנים 1963–1969
* KH-4B, בשנים 1967–1972

במקביל לסדרה זו שוגרו לוויינים מסדרה KH-5 ARGON.

פרסום קיומה של תוכנית קורונה הותר לראשונה ב-24 בפברואר 1995.

בין שימושיו האזרחיים מאגר התמונות הוא כלי עזר רב חשיבות במחקר הארכאולוגי של המזרח התיכון. השוואה בין תמונות שצולמו לפני כ-50 שנה לבין תמונות עדכניות של אותם האזורים מסייעת גם למחקרים גאוגרפיים.

קישורים חיצוניים
----------------

ויקישיתוף מדיה וקבצים בנושא **מיזם קורונה** בוויקישיתוף
* אטלס קורונה
* אטלס קורונה לארכאולוגיה של המזרח התיכון מבוסס צילומי לוויין דיגיטליים
* אורן דותן, לפני הצילום הדיגיטלי, לוויני ריגול זרקו את הפילם לכדור הארץ, אתר מאקו, 27/06/12
* מיזם קורונה, באתר אנציקלופדיה בריטניקה (באנגלית)

הערות שוליים
------------

1. ↑  ה-NRO - אחת מ-16 סוכנויות הביון של ארצות הברית
2. ↑  אתר למנויים בלבד תמיר כהן, צפריר רינת, ניר חסון, צפו || השינוי שחל בארץ ב-40 שנה ממבט הלוויין, באתר הארץ, 15 בספטמבר 2013
3. ↑  צו נשיאותי 12951 נחתם על ידי נשיא ארצות הברית ביל קלינטון ב-22 בפברואר 1995, ותוייג ב-24 בפברואר 1995: פירוט מלא של צו נשיאותי 12951
4. ↑  Stereo analysis, DEM extraction and orthorectiﬁcation of CORONA satellite imagery: archaeological applications from the Near East , Jesse Casana1 & Jackson Cothren

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295325205171
* LCCN: sh85038365

 |
**סאקוביטריל** (sacubitril), היא תרופה חדשה שאושרה על ידי ה-FDA ביולי 2015 בשילוב עם ואלסרטן לטיפול באי ספיקת לב, תחת השם המסחרי entresto. entresto היא תרופה המיוצרת ומשווקת על ידי חברת נוברטיס. 

סאקוביטריל בשילוב עם ואלסרטן נחקר במחקר קליני גדול בשם PARADIGM-HF שהראה על היעילות שלו במטופלים עם אי ספיקת לב, עם מקטע פליטה מופחת. המחקר שבדק את סאקוביטריל מול אנאלפריל (מעכב ACE), הופסק לאחר תקופת מעקב חציונית של 27 חודשים, מאחר שנצפה אפקט מיטיב משמעותי על ירידה בתמותה ומניעת אשפוזים במטופלים שקיבלו סאקוביטריל בהשוואה לאנאלפריל.

מנגנון הפעולה
-------------

סאקוביטריל עוברת פירוק על ידי אנזימי אסטראזות ליצירת המטבוליט הפעיל LCQ657. המטאבוליט הפעיל מעכב את האנזים neprilysin. אנזים זה הוא אנזים שמפרק מספר אנזימים (פפטידים) הפועלים של כלי הדם, כגון: natriuretic peptides, ברדיקינין ואדרנומדולין (adrenomedullin). עיכוב האנזים מעלה את הרמות של האנזים הפפטידיים האלו, מפחית כיווץ של כלי דם, מפחית אצירת נתרן ומונע עיצוב מחדש של המערכת הלבבית.

תופעות לוואי
------------

מאחר שמדובר בתרופה חדשה, תופעות הלוואי הידועות כיום מבוססות על פני המחקר שנערך על התרופה. במהלך השיווק סביר יהיה שיצטבר מידע נוסף אודות תופעות הלוואי נוספות הצפויות מהתרופה. 
תופעות הלוואי השכיחות ביותר שנצפו במחקר ה-PARADIGM HF, כללו:

1. תת-לחץ דם
2. עלייה ברמות אשלגן בדם (היפרקלמיה).

תופעות לוואי נוספות שנמצאו במחקר כוללות:

1. שיעול (בשל עלייה ברמות ברדיקינין)
2. עלייה ברמות קריאטינין בדם
3. אנגיואדמה - תופעת לוואי שהיא אופיינית גם למעכבי ACE.

פרמטרים למעקב וניטור
--------------------

במהלך הטיפול בסאקוביטריל, יש לעקוב אחרי רמות אלקטרוליטים בדם (בעיקר אשלגן), רמות קריאטינין בדם, משקל גוף (לאור צבירת נוזלים המאפיינת חולים עם אי ספיקת לב), לחץ דם ודופק.

קישורים חיצוניים
----------------

ויקישיתוף מדיה וקבצים בנושא **סאקוביטריל** בוויקישיתוף

הערות שוליים
------------

1. ↑  אנטרסטו Entresto, באתר כללית
2. ↑  להודעה באתר FDA:
3. ↑  McMurray JJ et al. Angiotensin-neprilysin inhibition versus enalapril in heart failure. N Engl J Med. 2014 Sep 11;371(11):993-1004. doi: 10.1056/NEJMoa1409077. Epub 2014 Aug 30.
4. ↑  Sacubitril/Valsartan (Entresto) for Heart Failure. JAMA. 2015 Aug 18;314(7):722-3. doi: 10.1001/jama.2015.9398.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**פלדקירכן אין קרנטן** (בגרמנית: **Feldkirchen in Kärnten**) היא עיר במדינת קרינתיה שבאוסטריה ובירתו של מחוז פלדקירכן. העיר שוכנת בשוליים הצפוניים של אגן קלגנפורט על צומת הכבישים המהירים B93, B94 ו-B95. דרך העיר זורמים הנהרות גלן וטייבל שהם מקור ההזנה העיקרי של אגם אוסיאך.

היסטוריה
--------

היישוב התפתח סביב לתחנת הדרכים בליאנדרום (Beliandrum) ששכנה על הדרך הרומית שקישרה בין טאורניה שליד שפיטל אן דר דראו של ימינו לווירונום, בירתה של הפרובינקיה הרומית נוריקום. בחומות כנסיית מיכאל הקדוש שבעיירה משובצת אבן מצבה רומית מהמאה השנייה. האזכור הראשון של העיירה הוא בשם Ueldchiricha ("כנסייה בשדות") במסמך משנת 888 של הדוכס ארנולף מקרינתיה. הכנסייה "מריה אים דורן", בזיליקה רומנסקית עם בית מקהלה מהתקופה הקרולינגית, היא אחת הכנסיות העתיקות ביותר בקרינתיה.

פלדקירכן, שהייתה בעבר נחלתה של משפחת האצולה אפנשטיין, הועברה ב-1166 לדיוקסיה של במברג. הבישופים של במברג הקימו את ה"אמטהוף", מושב השלטון המנהלי לשעבר, שכיום משמש לקיום אירועים תרבותיים וכמוזיאון קטן. ב-1759 נרכשה העיירה על ידי הקיסרית מריה תרזה. הכפר מרקשטיין שמדרום למרכז העיירה היה נקודת הגבול לשעבר בין האימפריה האוסטרית לבין המחוזות האיליריים מתקופת המלחמות הנפוליאוניות. בניין נקודת המכס ואבן הגבול נותרו על תילם. ב-1930 הוענקו לפלדקירכן זכויות של עיירה.

ערים תאומות
-----------

* גרמניהגרמניה במברג, גרמניה (מ־1993)
* גרמניהגרמניה ארנסבורג, גרמניה (מ־1998)

קישורים חיצוניים
----------------

ויקישיתוף מדיה וקבצים בנושא **פלדקירכן אין קרנטן** בוויקישיתוף
* 

* אתר האינטרנט הרשמי של פלדקירכן אין קרנטן

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564457205171
* GND: 4016681-8
* LCCN: n83012807
* NKC: ge250431
* VIAF: 153638962
* WorldCat: lccn-n83012807

 |
**אלכסנדרה אלכסנדרובנה, הנסיכה הגדולה של רוסיה** (ברוסית: **Великая княжна Александра Александровна Романовa**‏; 30 באוגוסט 1842 - 10 ביולי 1849) הייתה בתו של אלכסנדר השני, קיסר רוסיה.

ביוגרפיה
--------

אלכסנדרה נולדה ב-30 באוגוסט 1842 בארמון החורף בסנקט פטרבורג, כבתם הבכורה של אלכסנדר, נסיך הכתר של רוסיה בנם של ניקולאי הראשון, קיסר רוסיה ושרלוטה, נסיכת פרוסיה, ומריה, נסיכת הסן, בתם של לודוויג השני, הדוכס הגדול של הסן ווילהלמינה, נסיכת באדן. היא כונתה במשפחתה "לינה" או "ששנקה". אביה נהג להחזיק אותה על ברכיו בחדר העבודה שלו. היא מתה בגיל 6 ב-10 ביולי 1849 מדלקת קרום המוח. מותה שבר לחלוטין את הוריה. אביה הניח פרח מיובש ביומנו במקום שבו תוארה הלוויה, וצבע את הדף בשחור. אמה הייתה פורצת בבכי כאשר היו מזכירים את שמה גם עשרות שנים לאחר מכן. 

שמלתה של אלכסנדרה מוצגת כיום בארמון החורף, שם נולדה ומתה. נטען שבמהלך סיאנס שערכה אלכסנדרה, נסיכת סקסוניה-אלטנבורג שנות ה-60 של המאה ה-19 בנוכחות משפחת המלוכה, הופיעה רוחה של אלכסנדרה לצד רוחו של סבה ניקולאי, וצעקה "אל, נצור את הצאר!". השם "אלכסנדרה" נחשב באופן כללי לשם חסר מזל בקרב בית רומנוב. חלק מהנסיכות שנקראו "אלכסנדרה", לא האריכו ימים. ביניהן ניתן למנות את: אלכסנדרה פבלובנה, אלכסנדרה ניקולאייבנה ואלכסנדרה, נסיכת יוון ודנמרק שהייתה נכדתו של קונסטנטין ניקולאייביץ', הנסיך הגדול של רוסיה. מסיבה זו, נמנעה אלכסנדרה, נסיכת הסן מלקרוא לאחת מבנותיה על שמה.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| פאבל הראשון, קיסר רוסיה |   | סופיה דורותיאה, נסיכת וירטמברג |   | פרידריך וילהלם השלישי, מלך פרוסיה |   | לואיזה, נסיכת מקלנבורג-שטרליץ |   | לודוויג הראשון, הדוכס הגדול של הסן |   | לואיזה, נסיכת הסן-דרמשטדט |   | קרל לודוויג, נסיך הכתר של באדן |   | אמליה, נסיכת הסן-דרמשטדט |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | ניקולאי הראשון, קיסר רוסיה |   |   |   |   |   | שרלוטה, נסיכת פרוסיה |   |   |   |   |   | לודוויג השני, הדוכס הגדול של הסן |   |   |   |   |   | וילהלמינה, נסיכת באדן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אלכסנדר השני, קיסר רוסיה |   |   |   |   |   |   |   |   |   |   |   |   |   | מריה, נסיכת הסן |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **אלכסנדרה אלכסנדרובנה, הנסיכה הגדולה של רוסיה** |
|

קישורים חיצוניים
----------------

ויקישיתוף מדיה וקבצים בנושא **אלכסנדרה אלכסנדרובנה, הנסיכה הגדולה של רוסיה** בוויקישיתוף
* אלכסנדרה אלכסנדרובנה, הנסיכה הגדולה של רוסיה, באתר "Find a Grave" (באנגלית)
האפיפיור פרנציסקוס, ראש הכנסייה הקתולית, אחד מהארגונים הדתיים הגדולים בעולם.
**דת מאורגנת** היא דת שבה מערכות אמונה וטקסים מאורגנים ומאושרים באופן ריכוזי ורשמי. הדת המאורגנת מתאפיינת בדרך כלל בדוקטרינה (או דוגמה) רשמית, במבנה מנהיגות היררכי או בירוקרטי וחיקוק חוקים והלכות באופן מאורגן ובעלות תוקף רשמי. לדתות מאורגנות לרוב יש גם בית דין דתי.

דת עממית היא דת בה אין הסדרה מוסדית של הפולחן ואין ארגונים המייצגים את הדת.

הגדרה
-----

הפילוסוף האמריקאי וויליאם ג'יימס הגדיר את הדת המאורגנת, או את הפן הארגוני של הדת, כנדבך משני של הדת, הצומח מתוך האמונה הדתית שקיימת לפניו ומכילה אותו.

דת מאורגנת הפכה להיות צורת הפולחן המרכזית בעקבות המהפכה הנאוליתית וצמיחתן של התרבויות החקלאיות הראשונות. דתות ממלכתיות הן סוג של דתות מאורגנות, אך ברוב המדינות הדמוקרטיות מתקיימות מספר דתות מאורגנות, חלקן מוכרות כדת על ידי המדינה וחלקן לא. בשל צורתן המובנית, הסטנדרטית והקלה לשעתוק, דתות מאורגנות זכו להיות הדתות הגדולות בעולם (נצרות, אסלאם, הינדואיזם).

הערות שוליים
------------

1. ↑  William, James (1902). "Lecture II: Circumscription of the Topic". *The Varieties of Religious Experience*. Arc Manor LLC. pp. 30–31.
**זיזף פרחים ארוס** (שם מדעי: *Erophylla*), הוא סוג של עטלף במשפחת הזיזפיים, הכולל שני מינים, החיים באזור הקריביים. הסוג הוקם בשנת 1906 על ידי הזואולוג האמריקני גריט סמית מילר וקרוב מבחינה גנטית וחיצונית לסוג זיזף פרחים. הסוג נקרא על שם "ארוס" מהמיתולוגיה היוונית, בהתייחסות לעיטור העלה האפי שמזכיר את חץ האהבה המיתולוגי.

תיאור
-----

זיזפי ארוס מתאפיינים בראש משולש עם חרטום ריבועי ומוארך, ובאוזניים מחודדות וקצרות (יחסית). האף שלהם רחב ודמוי חזיר או פקק עם עלה אפי זעיר שמסתכם בזיז קטן ונפיחות סביב האף. יש להם טפרים דקיקים וחדים וזנב זעיר שכמעט ואינו נראה. הלשון הארוכה מותאמת לליקוק אבקנים ואיסוף צוף. אורך הראש והגוף של זיזפי ארוס 64–75 מ"מ, והם קטנים במעט מקרוביהם - בני הסוג זיזף פרחים.

הפרווה של זיזפי ארוס רכה ובהירה. צבעה הכללי נע בין צהוב-בז' לכתמתם או חום כהה - בהתאם למין, והיא נוטה להיות חיוורת יותר בבטן. הפנים, האוזניים, הזרועות והרגליים בצבע ורוד, בורדו או סגלגל, והכנפיים בצבע שחור דהוי או סגלגל כהה.

ביולוגיה
--------

זיזפי ארוס אנדמיים לאיי האנטילים הגדולים באזור הקריביים, וחיים ביערות גשם ראשוניים או משניים עם נוכחות אנושית. הם ניזונים מאבקנים וצוף פרחים, מפירות ומחרקים; התזונה שלהם הופכת אותם למאביקים חשובים של פרחי לילה רבים. את שעות היום זיזפי ארוס מבלים כשהם תלויים במערות בתוך מושבות גדולות שעשויות להגיע לאלפי פרטים. הם יוצאים לפעילות עם רדת החשיכה.

מינים
-----

בסוג זה 2 מינים שדומים למדי זה לזה ונבדלים בעיקר בתפוצתם:

* זיזף פרחים חום (*Erophylla bombifrons*) - מצוי בהיספניולה ובפוארטו ריקו.
* זיזף פרחים צהוב (*Erophylla sezekorni*) - מצוי בקובה, איי בהאמה וג'מייקה.

קישורים חיצוניים
----------------

ויקישיתוף מדיה וקבצים בנושא **זיזף פרחים ארוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |
**זיזף ערמוני** (שם מדעי: *Lionycteris spurrelli*) הוא סוג של עטלף קטן במשפחת הזיזפיים, שמצוי באמריקה הדרומית ומהווה מין יחיד בסוגו. הוא תואר מדעית לראשונה בשנת 1913 על ידי הזואולוג הבריטי אולדפילד תומאס.

תיאור
-----

הזיזף הערמוני מתאפיין בראש חרוטי דמוי ערפד ובלוע צר ומוארך שמכוסה בזיפים קטנים. האוזניים קצרות רחבות ועגולות עם צפירים כמעט בלתי נראים. עיטור העלה האפי מסתכם בזיז רחב וזקוף. הלשון ארוכה ומכוסה בגבשושיות דמויות מכחול, והשפתיים שסועות במרכזן. אורך הראש והגוף של המין 46–57 מ״מ, אורך הזרוע 32–37 מ״מ ואורך הזנב 10 מ״מ; משקלו 9–10 גרם בלבד. הזכר גדול וכבד במקצת מן הנקבה.

הפרווה של הזיזף הערמוני צפופה, עבה וצמרירית. צבעה הכללי כהה למדי (בפרט באזור הכתפיים והראש), ונע בין חום ערמוני לחום קפה, אדמדם כהה או חום ארגמני מבריק. בסיס השיער כהה יותר וכמעט שחרחר בצבעו. הגחון חיוור משאר הגוף וצבעו חום זית עד אפרפר. הכנפיים שחורות. האוזניים, הזרועות, הרגליים, הלוע והעיטור האפי בצבע בורדו-שחור, והלשון בולטת בצבעה הורוד.

תפוצה
-----

הזיזף הערמוני מצוי באמריקה הדרומית; טווח התפוצה שלו כולל את מרבית אמזוניה: צפון ברזיל ובוליביה, מזרח פרו ואקוודור, רמת גויאנה, וונצואלה, קולומביה וגבול קולומביה-פנמה. בית הגידול של המין מורכב מיער גשם טרופי לח בסמיכות למקורות מים, סוואנות טרופיות לחות, מטעים ותצורות קרסט מיוערות. ניתן למצוא בשפלות נמוכות עד רכסים הרריים ברום 1,400 מטר מעל פני הים.

הזיזף הערמוני מבלה את שעות היום במנוחה בנקיקים ומערות בקבוצות או במושבות גדולות של עד 1,000 פרטים במקומות מתאימים. בדומה לזיזף הצוף הוא ניזון בעיקר מצוף, אבקנים ובמידה פחותה גם מפירות וחרקים. הזיזף מתרבה לאורך השנה ללא עונה מוגדרת. מעבר לכך האקולוגיה שלו אינה ידועה.

מצב
---

הזיזף הערמוני מסווג על ידי הרשימה האדומה של IUCN במצב השימור ללא חשש (LC), מכיוון שהוא נפוץ באופן נרחב, ומגמת האוכלוסייה שלו יציבה. אין איומים משמעותיים על המין, להוציא הפרעה אנושית בסמוך למערות ותצורות קרסט וכריתת יערות ברצועות מנשק בין היער לסוואנה. ארגון השימור IUCN ממליץ לפעול לשימור בית הגידול באזורים שבהן קיימות אוכלוסיות גדולות של המין (בעיקר בתצורות קרסט).

קישורים חיצוניים
----------------

ויקישיתוף מדיה וקבצים בנושא **זיזף ערמוני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  זיזף ערמוני באתר הרשימה האדומה של IUCN
פירוש נוסף ערך זה עוסק במפקד ממר"ם. אם התכוונתם למנכ"ל האוניברסיטה העברית ונשיא התאחדות בתי המלון בישראל, ראו אלי גונן (מלונאי).

**אלי גונן** (גולדשטיין) (6 באוגוסט 1947 – 19 בדצמבר 2022) היה קצין צה"ל בדרגת תת-אלוף, מפקד יחל"ם וממר"ם.

ביוגרפיה
--------

גונן נולד בישראל לישעיהו והניה. התגייס לחטיבת גולני והגיע בה לתפקיד מפקד פלוגה.

שירת כמפקד יחל"ם, יחידת המחשבים של אגף המודיעין, בין השאר במהלך מלחמת לבנון הראשונה, בתקופה זו הוטלה על היחידה בראשותו המשימה לשפר את יכולת שינוע המידע, ונבנתה מערכת על בסיס מיני-מחשבים. בשנת 1986 יצא מטעם צה"ל להשתלמות של שנה בחברת DEC (דיגיטל) בצרפת. בנובמבר 1987 מונה למפקד ממר"ם - מרכז המחשבים הכלל צה"לי. בתפקידו זה הוביל את הכנסת דואר אלקטרוני לצה"ל, פיתוח מערכת המידע לחלוקת ערכות המגן במלחמת המפרץ, ופיתוח מערכות מידע למתאם פעולות הממשלה בשטחים. גונן קודם לדרגת תת-אלוף, והוא היחיד שנשא דרגה זו בעת שירותו כמפקד ממר"ם. סיים את תפקידו במאי 1992.

לאחר שחרורו מצה"ל מונה למנכ"ל חברת מג'יק תעשיות תוכנה ושימש בתפקיד זה במשך חמש שנים. לאחר מכן שימש כמנהל בחברת בינת, ונשיא חטיבה בחברת אמדוקס. ליווה כיועץ וכמנהל מיזמי מחשוב במערכת הבנקאות בישראל: אופק – פרויקט המודרניזציה של מחשוב בנק דיסקונט, חרמ"ש - פרויקט המודרניזציה של מחשוב בנק לאומי ופרויקטים בבנק הפועלים.

היה בעל תואר בהנדסת תעשייה וניהול מהטכניון.

נפטר מדום לב ב-19 בדצמבר 2022 והובא לקבורה בבית העלמין בבני ציון.

קישורים חיצוניים
----------------

* יהודה קונפורטס, מפקד לשעבר של ממר"ם מתמודד לתפקיד דירקטור חיצוני בבנק לאומי, באתר "אנשים ומחשבים", 22 באוגוסט 2021

הערות שוליים
------------

1. 1 2  יוסי הטוני, ‏"מותו של אלי גונן הותיר אותנו, חבריו, המומים ושמוטי לסתות", באתר "אנשים ומחשבים", 20 בדצמבר 2022
**אלי בלס** (נולד בשנת 1956) הוא שחקן פוקר ישראלי. בלס זכה בשלושה צמידי אליפות העולם בפוקר.

קריירה
------

בלס הופיע לראשונה בסצנת הפוקר באפריל 1992 כחובבן, כאשר סיים במקום העשירי בטורניר שבעה קלפים-סטאד וזכה בסך של 3,975 דולר. מאוחר יותר באותה שנה, רשם בלס את ההישג המשמעותי הראשון כאשר זכה בטורניר מס' 17 של אליפות העולם בפוקר לשנת 1992, וקיבל סך של 122,400 דולר ואת צמיד אליפות העולם הראשון שלו. בלס היה לישראלי הראשון שזכה בצמיד של אליפות העולם בפוקר.

בדצמבר 1994 סיים רביעי בטורניר בשם "היכל התהילה" מסוג פוקר שבעה קלפים-סטאד וזכה ב-10,500 דולר.

בשנת 1995 רשם בלס שורה של הישגים באליפות העולם בפוקר - סיים שני בטורניר מס' 1, סיים שמיני בטורניר מס' 3 ותשיעי בטורניר מס' 7 - בגין הישגים אלה זכה 169,425 דולר.

בשנת 1999 הרוויח בלס את צמיד אליפות העולם השני שלו, כאשר זכה בטורניר אליפות העולם מס' 30 (הולדם) וגרף לגיסו 220,000 דולר. באותה שנה סיים במקום שני בטורניר מסוג סטאד וזכה בסך של 99,500 דולר.

מספר שנים מאוחר יותר, בחודש מאי 2004 זכה בלס בצמיד אליפות העולם השלישי שלו, ובפרס של 174,440 דולר. בכך היה לישראלי הראשון שזכה בשלושה צמידי אליפות העולם בפוקר.

בשנת 2005 סיים במקום השני בטורניר טקסס הולדם בסס אליפות העולם בפוקר וזכה בסך של 120,835 דולר.

סטטיסטיקות
----------

### אליפות העולם בפוקר - WSOP

פירוט הזכיות:

| שנה | טורניר | פרס |
| --- | --- | --- |
| 1992 | $1,500 Omaha 8 or better | $122,400 |
| 1999 | $5,000 Limit Hold'em | $220,000 |
| 2004 | $2,500 Limit Hold'em | $174,440 |

במהלך הקריירה זכה בלס ב-1,148,014 דולר בטורנירים של אליפות העולם.

זכה ב-3 צמידים וסיים 5 פעמים במקום השני.

הגיע 13 פעמים לשולחן הסופי וסיים 24 פעמים במיקומים שמקנים זכיות כספיות.

### סבב הפוקר העולמי - WPT

זכה בסך של 50,279 דולר בסבב הפוקר העולמי.

הגיע פעמיים לשולחן הגמר, ופעמיים סיים במיקומים שמקנים זכיות כספיו.

חיים אישיים
-----------

מתגורר כיום בלאס וגאס, נבדה.

קישורים חיצוניים
----------------

* אלי בלס, באתר The Hendon Mob
* אלי בלס, באתר אליפות העולם בפוקר

הערות שוליים
------------

1. ↑  Eli Balas's Phone Number, Email, Address, Public Records - Spokeo, Spokeo (באנגלית)
פירוש נוסף ערך זה עוסק בעיר במחוז סאפוק שבאנגליה. אם התכוונתם למשמעות אחרת, ראו איפסוויץ' (פירושונים).

**איפסוויץ'** (באנגלית: **Ipswich**) היא עיר במחוז סאפוק שבאנגליה, בריטניה, הממוקמת על גדתו המזרחית של נהר אורוול. אוכלוסייתה מונה 138,718 תושבים.

שם העיר נגזר משם מתקופת ימי הביניים, "ג'יפסוויק" (Gippeswick), שנקרא כפי הנראה על שם נהר ג'יפינג המהווה חלק מנהר אורוול.

היסטוריה
--------

איפסוויץ' היא אחת מהערים האנגליות העתיקות ביותר. האזור היווה מרכז חשוב בתקופת האימפריה הרומית, בשל דרכי הנהר החשובות שעברו בו. על גבעות באזור העיר הוקמו בתקופה זו מבצר רומאי ווילה רומאית גדולים. במאות 7–8 לספירה החל נמל איפסוויץ' למלא תפקיד מרכזי במסחר הימי ובהובלה אל אנגליה ומחוצה לה, ותושבים רבים התיישבו בסמוך אליו והרחיבו את העיר. משנת 869 לספירה שלטו בעיר הוויקינגים, ונראה כי סוללות העפר המקיפות את מרכז העיר הוקמו בתקופה זו על ידם כדי למנוע חדירה של כוחות אנגלים. עם זאת, האנגלים הצליחו לכבוש אותה בהמשך, כפי שמעידים ממצאים ממטבעה שהתקיימה בעיר בערך משנת 970 ואילך, בה הוטבעו מטבעות עם דיוקנם של אדגר, מלך אנגליה והמלכים שבאו אחריו; השם "Gipes" מופיע לראשונה על מטבעות מתקופה זו.

ג'ון, מלך אנגליה העניק ליישוב לראשונה מעמד של עיר בשנת 1200. בימי הביניים גברה חשיבות העיר כמרכז מסחרי, וכן הוקמו בה בית חולים ומספר כנסיות של זרמי נצרות שונים. בתקופה זו עלו לרגל צליינים רבים אל מקדש "Our Lady of Ipswich" בפאתי העיר; פסלה של מריה נלקח מהמקדש בתקופת הרפורמציה ללונדון במטרה לשרפו, אך יש הטוענים כי לא נשרף לבסוף וכי זהו הפסל המוצג כיום בעיר נטונו שבאיטליה.

ב-1475 נולד בעיר הקרדינל והפוליטיקאי תומאס וולזי, שבזכות תפקידו הבכיר בחצר הנרי השמיני, מלך אנגליה, הקים בעיר קולג' ב-1528; וולזי נותר עד היום אחת הדמויות הידועות של איפסוויץ'. בתקופת מרי הראשונה, מלכת אנגליה, הועלו על המוקד תשעת "קדושי איפסוויץ'" בשל אמונתם הפרוטסטנטית; אנדרטה לזכר האירוע ניצבת כיום בפארק כרייסטצ'רץ' בעיר. בשנים 1611–1634 היוותה העיר מוקד ליציאת מהגרים רבים לניו אינגלנד באמריקה.

ב-1835 התגורר בעיר הסופר הנודע צ'ארלס דיקנס, ונופיה שימשו אותו בכתיבת ספרו "רשומות מועדון הפיקוויקים".

העיר היוותה יעד להפצצות הגרמנים במהלך מלחמת העולם הראשונה, ובעיקר במלחמת העולם השנייה, אז נפגעו חלקים רבים בעיר ובנמל. העיר שוקמה לאחר המלחמה, ובעשורים האחרונים חלקים רבים בה נבנים מחדש, במיוחד סמוך לקו המים. העיר נחשבת כיום לעיר תעשייתית ומסחרית מרכזית במחוז סאפוק.

ספורט
-----

פרק זה לוקה בחסר. אנא תרמו לוויקיפדיה והשלימו אותו.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **איפסוויץ'** |

* 

* אתר האינטרנט הרשמי של איפסוויץ'
* אתר העירייה
* History of medieval Ipswich
* איפסוויץ', באתר אנציקלופדיה בריטניקה (באנגלית)

הערות שוליים
------------

1. ↑  An Etymology of Ipswich

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564522005171
* GND: 4242195-0
* LCCN: n81066410
* MusicBrainz: 7ec09cb6-df52-48fb-b814-4e4b1594d441
* NKC: ge918246
* VIAF: 133700291
* WorldCat: lccn-n81066410

 |
**אפקט היו-יו** המכונה גם **מחזור המשקל** הוא תופעה חוזרת ונשנית של אובדן משקל והשבתו בשל דיאטת הרזיה המבוססת על הגבלת צריכת הקלוריות היומיות. המונח "דיאטת יו-יו" נטבע על יד ד"ר קלי בראונל (Kelly D. Brownell) מאוניברסיטת ייל, בהתייחס לתנועה המחזורית מעלה-מטה של היו-יו. אדם השומר על הדיאטה מסוג זה מצליח בתחילה להשיג את מטרת איבוד המשקל אך נכשל בשמירה עליו לאורך זמן ומתחיל לעלות במשקל שוב, ואז הוא מנסה לאבד שוב את המשקל שהחזיר לעצמו וחוזר חלילה.

גורמים
------

קיימים כמה גורמים לאפקט היו-יו, אבל בדרך כלל סיבת התופעה בדיאטת הרזיה חריפה מדי. בתחילה יחוש האדם המתחיל בדיאטה כזו תחושת התעלות בשל אובדן המשקל וגאווה ביכולתו להימנע מאכילה. במשך הזמן גורמות המגבלות על האכילה המוטלות בדיאטות חריפות אלו לתופעות דוגמת דיכאון או עייפות שבעטיין קשה מאוד להתמיד בדיאטה. בסופו של דבר חוזר האדם להרגלי האכילה הקודמים, כשכעת נוספת תחושת הכישלון של הניסיון לרזות באמצעות דיאטה המגבילה את כמות האוכל. במצב רגשי זה נוטים אנשים רבים לאכול אפילו יותר משאכלו לפני שהחלו בדיאטה ועקב כך הם עולים במשקל במהירות.

השפעות בריאותיות
----------------

דיאטה הרזיה הגורמת לאפקט היו-יו מבוססת על הפחתה דרסטית בצריכת מזון כתחליף לתזונה מאוזנת ופעילות גופנית. עקב כך, יכול אדם שנוקט בצעד זה לאבד הן מסת שרירים והן רקמות שומן במהלך השלב הראשוני של אובדן המשקל (על מנת שלא לאבד שרירים חובה לעסוק באימון משקולות). עם השלמת הדיאטה סביר להניח שגופו של אדם שמנע מעצמו מזון יחוש את תגובת הרעב, דבר שיוביל לגידול משקל מהיר שכולו רקמת שומן. זוהי מחזוריות שמשנה את היחס שומן לשרירים בגוף, אחד הגורמים החשובים ביותר בבריאות האדם. מחקר שנעשה בחולדות הראה כי חולדות שעברו מחזורים של דיאטת יו-יו נוטות לעלות מהר יותר במשקל עם זאת, מחקר שנעשה ב-1994 על ידי צוות בראשות אטקינסון (Atkinson) הראה כי "למחזורים של עלייה וירידה במשקל אין השפעות שליליות על הרכב הגוף, על קצב חילוף החומרים במנוחה, על פיזור השומן בגוף, או על הצלחה בעתיד לרדת במשקל", וכי אין מספיק עדויות המראות כי גורמי הסיכון למחלות לב תלויים ישירות בדפוסים של דיאטה מחזורית. לדיאטת יו-יו יכולות להיות השלכות רגשיות ופיזיות קיצוניות בשל הלחץ שאדם המעוניין לרדת במשקל במהירות גורם לעצמו. שביעות הרצון המיידית מהירידה במשקל מפנה את מקומה בסופו של דבר להרגלי האכילה הישנים הגורמים לעלייה במשקל ולמועקה רגשית. וכי מכיוון ש"אין הגדרה אחת מקובלת של מחזור עלייה וירידה במשקל", בלתי אפשרי למחקר להסיק מסקנות ספציפיות לגבי ההשפעות בפועל של דיאטה מחזורית, עד שנושא זה יוגדר בצורה מוחלטת.

לקריאה נוספת
------------

* Atkinson, R. L. Dietz, W. H. Foreyt, J. P. Goodwin, N. J. Hill, J. O. Hirsch, J.… Yanovski, S. Z. *Weight cycling. National task force on the prevention and treatment of obesity* ,Journal of the American Medical Association, volume 15, issue 272, pages = 1196–1202, 1994

קישורים חיצוניים
----------------

ויקישיתוף מדיה וקבצים בנושא **אפקט היו-יו** בוויקישיתוף
* National Weight Control Registry ארגון הבוחן את האמצעים לשמירה על אובדן משקל לאורך זמן. (באנגלית)
* ארגון Overeaters Anonymous ארגון בינלאומי (הפועל גם בישראל) לירידה במשקל על בסיס הרעיונות של ארגון אלכוהוליסטים אנונימיים. (באנגלית)

הערות שוליים
------------

1. ↑  The effects of repeated cycles of weight loss and regain in rats ScienceDirect - Physiology & Behavior

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**צ'ארלס מורטרם שטרנברג** (באנגלית: **Charles Mortram Sternberg**, ‏1885–1981) היה פלאונטולוג וצייד מאובנים אמריקאי-קנדי יהודי, בנו של צייד המאובנים הנודע צ'ארלס הזליוס שטרנברג. בין המאובנים שאסף ותיאר נמנים פכיריינוזאורוס, ברכילופוזאורוס, פארקוזאור ואדמונטוניה. נכתב עליו ש"אין מחקר שמפורסם על דינוזאורים קנדים שאין בו ציטוט מדעי של אחד ממאמריו של שטרנברג".

קורות חיים
----------

צ'ארלס מורטרם שטרנברג נולד בלורנס, קנזס, למשפחת שטרנברג - משפחה ידועה ומפורסמת של ציידי מאובנים. שטרנברג עצמו מעולם לא רכש השכלה אקדמית באופן מסודר אלא הסתפק בסיום בית ספר תיכון. ב-1912 שטרנברג עבר עם אביו ושני אחיו, לוי שטרנברג וג'ורג' פ. שטרנברג לאוטווה, אונטריו בקנדה. הארבעה החלו לעבוד באלברטה ואספו דינוזאורים עבור "הסקר הגאולוגי של קנדה". עבודה זו התחרתה במשלחת של המוזיאון האמריקאי להיסטוריה של הטבע בניו יורק שאספה שלדים מאובנים רבים ושלחה אותם מקנדה לארצות הברית.

אחרי שלורנס למבה מת ב-1919, תפס שטרנברג את מקומו כמנהל היוזמה הפלאונטולוגית של "הסקר הגאולוגי של קנדה". מאמרו הראשון פורסם ב-1921 והשלים את מחקרו של למבה על הדינוזאור המשוריין פאנופלוזאור. מאוחר יותר נטל שטרנברג את האחריות על תיאורם המדעי של מאובני בעלי החוליות שמצא במסגרת הסקר הגאולוגי. הוא פרסם 47 מאמרים על מאובני בעלי חוליות, רובם על דינוזאורים, שרבים מהם מבוססים על תגליותיו המדהימות. ב-1948 הוא קודם לדרגת ביולוג-עוזר (Assistant Biologist) במוזיאון הלאומי של קנדה, שהייתה המקבילה לאוצר. ב-1949 הוא התקבל כעמית לחברה המלכותית של קנדה. Although he retired in 1950, his publications continued until 1970. מאוחר יותר עזר שטרנברג בהקמת הפארק הפרובינציאלי דינוזאור באלברטה. על תרומתו הרבה לפלאונטולוגיה הוא קיבל דוקטור לשם כבוד מאוניברסיטת קלגרי ואוניברסיטת קרלטון באוטווה.

שטרנברג היה חבר באגודת הבונים החופשיים וב-Civil Service Lodge No. 148 באוטווה.

קישורים חיצוניים
----------------

ויקישיתוף מדיה וקבצים בנושא **צ'ארלס מורטרם שטרנברג** בוויקישיתוף

הערות שוליים
------------

1. 1 2 3 4  Dodson, Peter (1998). *The Horned Dinosaurs*. Princeton University Press. p. 62. ISBN 9780691059006.
2. 1 2 3  Carpenter, Kenneth; Philip J. Currie (1992). *Dinosaur systematics*. Cambridge University Press. pp. xii. ISBN 9780521438100.
3. ↑  Dodson, Peter (1998). *The Horned Dinosaurs*. Princeton University Press. p. 62. ISBN 9780691059006. "nominally retired"
4. ↑  Currie, Philip J.; Eva Bundgaard Koppelhus (2005). *Dinosaur Provincial Park*. Indiana University Press. p. 12. ISBN 9780253345950.
5. ↑  "Civil Service Lodge, No. 148 GRC, Ottawa 1865-present" (PDF). אורכב מ-המקור (PDF) ב-2009-10-27. נבדק ב-2009-08-03.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1236282167
* ISNI: 0000 0000 8483 693X
* LCCN: n88101608
* NKC: mub2010599739
* NLG: 250808
* SUDOC: 150685599
* VIAF: 17587604
* WorldCat: lccn-n88101608

 |
**המרכז לתקשורת בינלאומית** באוניברסיטת בר-אילן (באנגלית: **Center for International Communication**) עוסק בהיבטים מחקריים ויישומיים של דיפלומטיה ציבורית וכיסוי תקשורתי של יחסים בינלאומיים. בראש המרכז עומד פרופ' איתן גלבוע. המרכז לתקשורת בינלאומית מסונף לבית הספר לתקשורת של אוניברסיטת בר-אילן, אשר בראשו עומד פרופ' שמואל ליימן-וילציג.

המרכז לתקשורת בינלאומית הוא היחידי בישראל ואחד מהיחידים בעולם[דרוש מקור] העוסק בשלל ההיבטים של דיפלומטיה ציבורית ותקשורת, כולל טרור ומלחמה, דיפלומטיה ושלום, יחסי מסחר וכלכלה, תרבות וספורט, ארגונים בינלאומיים וארגונים לא ממשלתיים, ערכים, נורמות ומשפט בינלאומי. המרכז עוסק בתקשורת המסורתית כולל עיתונות, רדיו וטלוויזיה וכן בתקשורת החדשה הכוללת אתרי אינטרנט, בלוגים ורשתות חברתיות. פעילות המרכז כוללת מחקר בסיסי ויישומי, כנסים ארציים ובינלאומיים, פרסומים כלליים ומכווני מדיניות וקורסי הדרכה בסיסיים ומתקדמים.

מטרת המרכז היא ליצור מודעות בקרב מנהיגים ומקבלי החלטות, במשרדי הממשלה, בכנסת ובקרב ארגונים ציבוריים לגבי החשיבות המתעצמת של תקשורת ודיפלומטיה ציבורית לביטחונה של המדינה ולתדמיתה בעולם. המרכז מגבש הצעות לאסטרטגיה וטקטיקה תקשורתית וכן תוכניות פרטניות בתחומי הדיפלומטיה הציבורית. התוכניות מבוססות על שימוש מושכל בכלים המודרניים של דיפלומטיה ציבורית כולל רשתות חברתיות, מיתוג, יחסי ציבור, תרבות, חילופי סטודנטים ומדענים, סיוע הומניטרי, עסקים, תיירות, שימוש בעמותות ובארגונים לא ממשלתיים, גיוס תפוצות, מעקב אחרי כיסוי תקשורתי וביצוע סקרי דעת קהל.

חלק ניכר מפעילות המרכז מוקדש לאתגרים שעומדים בפני הדיפלומטיה הציבורית הישראלית ולדרכים שבהן ניתן להתמודד אתם.

סדנת הדגל של המרכז היא הסדנה לדיפלומטיה ציבורית, תוכנית של 8 שבועות, המכוונת להכשרת סטודנטים ובוגרים מצטיינים לייצג את מדינת ישראל בזירה הבינלאומית. סדנה נוספת היא סדנת ליליאן וילדר למצוינות בתקשורת, שמטרתה להכשיר דיפלומטים, פוליטיקאים, אנשי מקצוע, אנשי תקשורת וכן סטודנטים ומנהיגים צעירים, לעמידה בפני קהל ומצלמה. כמו כן, המרכז לתקשורת בינלאומית מקיים קשרים עם בתי ספר תיכוניים בארץ, על מנת להנחיל את עולם הדיפלומטיה לנוער.

סדנה נוספת היא סדנת ליליאן וילדר למצוינות בתקשורת, בהובלת אווה רוזנשטיין, שמטרתה להכשיר דיפלומטים, פוליטיקאים, אנשי מקצוע, אנשי תקשורת.

המרכז מקיים קשרים מקצועיים ומדעיים עם המרכז לדיפלומטיה ציבורית באוניברסיטה של דרום קליפורניה, ובשיתוף אתו הוא קיים את הכנס הראשון על היבטים של דיפלומטיה ציבורית.

קישורים חיצוניים
----------------

* 

* אתר האינטרנט הרשמי של המרכז לתקשורת בינלאומית
**מירקו לוי** (בסרבית קירילית: **Мирко Леви**; בקרואטית: **Mirko Levi**; ‏5 בנובמבר 1920, נובסקה (אנ'), ממלכת הסרבים, הקרואטים והסלובנים – 2 בספטמבר 2002, בלגרד, סרביה ומונטנגרו) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה וגנרל-מאיור בצבא העממי היוגוסלבי.

קורות חייו
----------

נולד בעיירה נובסקה הסמוכה לסיסאק לעמנואל וקרולינה לבית קָאוּפֶר. רכש השכלה תיכונית בנובסקה, ותיכונית בווינקובצי. בהמשך החל בלימודי הנדסת רכבות באוניברסיטת זאגרב וב-1941, השנה השלישית ללימודיו התרחשה הפלישה ליוגוסלביה ולימודיו הופסקו. לוי חזר לנובסקה ובהמשך נאסרו הוא ומשפחתו על ידי כוחות האוסטאשה ונשלחו למחנה ההשמדה יאסנובאץ. ביאסנובאץ פגש בקצין אוסטאשה שהיה חברו לספסל הלימודים בווינקובצי, אשר עזר לו להימלט מהמחנה. במשך מספר חדשים הסתתר מירקו לוי בכנסייה באחד הכפרים.

בראשית 1942 חבר לכוחות הפרטיזנים של טיטו ושירת כקצין קשר. לאחר סיום מלחמת העולם השנייה המשיך לשרת בצבא העממי היוגוסלבי, הוצב בזאגרב ובהמשך בבלגרד. בבלגרד מונה למנהל אחד המפעלים של חברת SOKO וב-1952 מונה למנהל הצבאי של מפעל הנשק "זראק" (בסרבית: Зрак) בסרייבו והועלה לדרגת לוטננט קולונל. ב-1959 נסע להשתלמות במפעל נשק בעיר ינה בגרמניה המזרחית. ב-1963 ניהל את המכון הטכני של צבא יוגוסלביה והועלה לדרגת קולונל. במסגרת תפקידו עסק בפיתוח טנקים עבור צבא יוגוסלביה. בראשית שנות ה-70 של המאה ה-20 הועלה לדרגת גנרל-מאיור. ב-1974 השתחרר משירות צבאי. מירקו לוי הלך לעולמו בבלגרד ב-2002 והוא בן 81.

הערות שוליים
------------

1. ↑  יהודים נודעים בסרביה, עמודים 135–136 (בסרבית).

| גנרלים יהודים בצבא יוגוסלביה יוגוסלביהיוגוסלביה |
| --- |
|  | מישה דאנון • אנדריה דיאק • ארווין זלצברגר • וויו טודורוביץ' • מירקו לוי • סלומון לוי • מירקו נחמיאס • איזידור פאפו • רוזה פאפו • משה פיאדה • הרברט קראוס • סולומון רומנו • בנו רוסו • סטייפן שטיינר |  |
הנוף הנשקף מחזית המכינה
**מכינת רוח השדה** היא מכינה קדם צבאית דתית לבנים בהובלת הרב אילעאי עופרן והרב איתמר חייקין. המכינה שהוקמה בשנת 2017 ממוקמת בקיבוץ בארות יצחק ומשוייכת לתנועת הקיבוץ הדתי.

היסטוריה
--------

מכינת 'רוח השדה' הוקמה בשנת 2017 כמענה לקבוצה הולכת וגדלה של צעירים דתיים המבקשים להעמיק את חיבורם לתורה, קיום מצוות ולשמירת הלכה, מתוך השקפה דתית פתוחה המעודדת חשיבה ביקורתית, ראיית עולם מורכבת ושאילת שאלות. זאת, מתוך הקשבה לקולות שונים ומגוונים בחברה – דתיים, חילונים וחרדים, גברים ונשים, קולות מבית המדרש ומן האקדמיה, מעולם הקודש ומן התרבות הכללית, מעולם הרוח ומעולם המעשה.

דרכה של המכינה
--------------

המכינה נחשבת לאחת ממייצגות הקו הפתוח והמתון בקרב המכינות הקדם צבאיות הדתיות לבנים ודומה רעיונית לישיבות כמו ישיבת מעלה גלבוע וישיבת מחנים במובנים רבים.

מרבית השיעורים במכינה הם לימודי קודש ושיעורים בתחומים כמו מוסר ואמונה אך בנוסף לכך משולבים במערכת גם שיעורי רוח כמו אתיקה צבאית, ציונות וארץ ישראל, פילוסופיה, פסיכולוגיה, אומנות, כתיבה יוצרת והכנה לצבא, המועברים על ידי מגוון מורים ומנחים. תלמידי המכינה יוצאים מספר פעמים בשנה לטיולים ומסעות ברחבי הארץ, וכן לפעילויות נוספות דוגמת ניווטים וימי עיון והעשרה.

מדי שבוע מתפרסם סרטון קצר לפרשת השבוע מפי ראשי המכינה בעמודי הרשתות החברתיות של המכינה, וכן מתפרסמים דברי תורה וסרטונים בנושאים שונים על ידי הרבנים במכינה.

המכינה מונה כ-70 תלמידים, כ-20 בשנה ב' וכ-50 בשנה א', המחולקים ל-2 קבוצות. בראש כל קבוצה עומד מדריך שמנחה אותה ביומיום ובפעילויות קבוצתיות. פעם בשבוע, יוצאים התלמידים במכינה להתנדבות בערי האזור (יהוד, ראש העין ועוד).

המכינה ממוקמת בקיבוץ בארות יצחק. הקיבוץ הוא חלק מתנועת הקיבוץ הדתי ונמנה בין הקיבוצים שנותרו שיתופיים עד היום. המכינה נוטלת חלק פעיל בחיי הקיבוץ, החל מארוחות משותפות בחדר האוכל ועד עזרה לחברי הקיבוץ לפי הצורך, בבתים ובמשק.

חזון המכינה
-----------

המכינה תכין את חניכיה לשרות צבאי משמעותי בדגש על מסלולי פיקוד ולהמשך מעורבות ותרומה לחברה בישראל כמדינה יהודית ודמוקרטית.

המכינה תפעל להעמקת תודעת האחריות והחיבור והלכידות החברתית בישראל, להכרות עם החברות והקהילות המרכיבות את הפסיפס הישראלי, ולהכרות המציאות העולמית, מתוך מחויבות לכבוד האדם הנברא בצלם ומתוך חתירה לתיקון חברתי.

המכינה תחנך לנאמנות ולמחויבות מתוך בחירה לתורה ומצוות. וזאת באמצעות לימוד המבוסס על שאילת שאלות, פתיחות, הקשבה לריבוי פנים ודעות, וחיבור למציאות החיים.

המכינה תעודד את העצמת הזהות האישית ותוך טיפוח מודעות עצמית גבוהה ומיומנות בין-אישית.

קישורים חיצוניים
----------------

ויקישיתוף מדיה וקבצים בנושא **מכינה קדם-צבאית רוח השדה** בוויקישיתוף
* אתר האינטרנט הרשמי של מכינה קדם-צבאית רוח השדה
* מכינת רוח השדה באתר מועצת המכינות הקדם צבאיות
* מכינת רוח השדה, ברשת החברתית פייסבוק
* מכינת רוח השדה, ברשת החברתית אינסטגרם
* הערוץ של מכינת רוח השדה באתר יוטיוב

הערות שוליים
------------

1. ↑  מכינת רוח השדה | מכינה קדם צבאית דתית לבנים | אודות, באתר ruach-hassade ע"פ אתר המכינה
**קרלוס הורסט אלברטו פולדנר ברוינה** (בגרמנית: **Carlos Horst Alberto Fuldner Bruene**; ‏16 בדצמבר 1910, בואנוס איירס, ארגנטינה – 1992, מדריד, ספרד) היה חייל ארגנטינאי ממוצא גרמני בדרגת האופטשטורמפיהרר באס אס, דמות מפתח בהברחתם מאירופה של פושעי מלחמה נאצים.

ביוגרפיה
--------

הוא נולד למשפחה של גרמנים מהגרים בבואנוס איירס. בשנת 1922, פולדנר חזר לגרמניה. ב־1932 הצטרף לאס.אס. בהוראת מפקד SD , וולטר שלנברג והיינריך הימלר החל ללמוד דרכים אפשריות להברחת הנאצים מגרמניה. מאז 1945, בתמיכת נשיא ארגנטינה חואן פרון, החל להבריח מאירופה פושעי מלחמה נאצים לאמריקה הלטינית, במיוחד נודע בכך שסייע להימלטותו מגרמניה של אדולף אייכמן. ייסד חברה בשם CAPRI (ראשי תיבות בספרדית ל: **C**ompañía **A**rgentina para **P**royectos y **R**ealizaciones **I**ndustriales – Fuldner y Cía), שעסקה בשיפוץ ובניית תחנות הידרואלקטריות ושימוש במשאבים טבעיים עבור תיעוש המדינה. בארגנטינה ובספרד ברוב המקרים היה ידוע בשם קרלוס פולדנר, בגרמניה נודע בשם הורסט פולדנר.

ראו גם
------

* ODESSA
* אדולף אייכמן
* מבצע פינאלה
* רודולפו פרוידה

הערות שוליים
------------

1. ↑  18 de agosto de 1949 y el 12 de septiembre de 1949 Párrafos de la declaración de Horst Alberto Carlos Fuldner Bruene

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no95016029
* VIAF: 51271123
* WorldCat: lccn-no95016029

 |
**טוֹבֵל וְשֶׁרֶץ בְּיָדוֹ** הוא ביטוי הלכתי, המצוי במקורות חז"ל, המתאר אדם שמבקש לעשות תשובה, ולתקן את דרכיו - אך באותו הזמן ממשיך לעשות מעשה פסול.

חז"ל השתמשו בביטוי כדי להדגיש שהאדם צריך לעזוב את חטאיו לפני שהוא מקבל עליו תשובה ודרכי תיקון. בימינו מקובל ביטוי זה לתיאור אדם שמתאמץ במעשי טהרה וצדיקות, אבל לא נפטר לפני כן מהרגליו הרעים והמגונים או שתוך כדי קיום מעשה הטהרה או המצווה הוא עובר עברה בדרגה גבוהה יותר. לדוגמה קיום מצווה או מנהג שולי תוך כדי העלבת חברו בבחינת מצווה הבאה בעבירה.

משמעותו ההלכתית של הביטוי היא שאדם הנוגע באחד משמונת השרצים המוזכרים בתורה נחשב טמא, וכדי להיטהר עליו לטבול במקווה. ואולם אדם הטובל במקווה בעודו מחזיק במקור לטומאתו, ודאי שלא ייטהר. חז"ל המשילו את האחיזה בשרץ לאחיזה בחטא, ואת התשובה לטבילה במקווה.

מקור
----

הביטוי מופיע לראשונה בתוספתא בהקשר של דיני תענית ותשובה, שבהם אין מועיל הצום והתפילה אם אין האדם גם מתכוון באמת לכך שברצונו בעזיבת החטא: 

> 
> אם יהא שרץ בידו של אדם, אפילו טובל בשילוח ובכל מי בראשית אינו טהור לעולם. השליך שרץ מידו, עלתה לו טבילה בארבעים סאה, וכן הוא אומר (ספר משלי, פרק כ"ח, פסוק י"ג) 'ומודה ועוזב ירוחם'...
> 
> 
> 
> — תוספתא, מסכת תענית א, ח
> 

מקור מאוחר יותר שבו מובא הביטוי הוא בתלמוד הבבלי, שם הוא מובא בהקשר דומה:

> 
> אמר רב אדא בר אהבה: אדם שיש בידו עבירה ומתוודה ואינו חוזר בה, למה הוא דומה? לאדם שתופס שרץ בידו, שאפילו טובל בכל מימות שבעולם - לא עלתה לו טבילה. זרקו מידו, כיון שטבל בארבעים סאה, מיד עלתה לו טבילה, שנאמר "ומודה ועוזב ירוחם"
> 
> 
> 
> — תלמוד בבלי, מסכת תענית, דף ט"ז, עמוד א'
> 

רש"י הסתמך על המדרש והשתמש בביטוי, כפי שהוא מוכר היום:

> 
> ומדרש רבותינו נשא לבבינו באמת להקב"ה כאדם הרוחץ בנקיון כפיו שמשליך מידיו כל טינוף כי מודה ועוזב ירוחם והמודה ואינו עוזב כ**טובל ושרץ בידו**
> 
> 
> 
> — רש"י למגילת איכה, פרק ג', פסוק מ"א
>

שימושים בעברית המודרנית
-----------------------

* פרקליטו של הקפטן הלאומי, משה סיני, דרש ש"הפועל תל אביב" תשחרר אותו בלא תמורה, בטענה: "אם הפועל תל אביב תקבל תמורה זה יהיה כמו "**טובל ושרץ בידו**", שכן, הפועל תל אביב הפרה הסכם".
* תחת הכותרת: "**טובל ושרץ בידו**" מתלונן קורא בפני מערכת מעריב על אגודת הסטודנטים של אוניברסיטת תל אביב, שהיא כביכול נלחמת נגד הפקעות מחירים בעוד שהיא עצמה העלתה מחירים בחוג לריקודי עם.
* בעיתון דבר, 1981, מופיע מאמר תחת הכותרת: "**טובל ושרץ בידו**" המאשים את ראש הממשלה, מנחם בגין בכך, שהוא מכנה את הקיבוצים מיליונרים ומתמקד בבריכות השחייה שלהם. האם אין הוא יודע, תוהה העיתון, שמאותן בריכות שחייה יוצאים טייסי הקרב וחיילי הקומנדו שהוא שולח להילחם במחבלים?

ראו גם
------

* מצווה הבאה בעבירה
* עבירה לשמה

קישורים חיצוניים
----------------

* טובל ושרץ בידו, אתר מילון השפה העברית
* טובל ושרץ בידו, אנציקלופדיית דעת

הערות שוליים
------------

1. ↑  מאיר ריפמן, סיני - ההחלטה הסופית היום ב־‭14.00 ‬, מעריב, 31 באוגוסט 1989
2. ↑  צ'יק שרעבי, מכתבים, מעריב, 16 במרץ 1989
3. ↑  טובל ושרץ בידו, דבר, 2 באוקטובר 1981
מחוז חד נציגי הוא מחוז בחירה הבוחר נציג יחיד לגוף בעל מספר חברים כגון בית מחוקקים. שיטה הצבעה זאת נקראת לעיתים גם שיטת **המנצח לוקח הכל**. שיטות בחירה חלופיות הן מחוזות רב נציגיים או שיטת בחירה חד אזורית רב נציגית.
מספר שיטות בחירה משתמשות במחוזות בחירה חד נציגיים, ביניהם שיטות רוביות, שיטת הקול האלנטרנטיבי שיטת רוב דו שלבי, אישור ההצבעה, Borda count, שיטות קונדורסה (כגון שיטת שולץ). ועוד.

במספר מדינות, כגון אוסטרליה והודו, חברי הבית התחתון של הפרלמנט נבחרים מתוך מחוזות חד נציגיים; ואילו חברי הבית העליון נבחרים מתוך מחוזות רב נציגיים. בכמה מדינות נוספות כמו סינגפור, חברי הפרלמנט יכולים להיבחר במחוזות בחירה רב נציגיים כאשר הם מתמודדים כחלק מקבוצה (סיעה) של מספר מועמדים.

היבטים
------

### אחריותיות כלפי הבוחרים

התומכים במחוזות בחירה חד נציגיים טוענים כי השיטה מעודדת קשר חזק ומחויבות בין הנציגים לבין המחוז הבוחר. כאשר במדינות בעלות שיטת בחירות רב נציגית כדוגמת ישראל, בה הנציגים נבחרים מתוך רשימות, הקשר הישיר בין הבוחר לנבחר אינו קיים.

מצד שני, רוב הבוחרים מצביעים היום למועמדים המייצגים מפלגה מסוימת או כדי להשפיע על מי יעמוד בראש המדינה או הממשלה, יותר מאשר בעקבות עמדתם ביחס למועמד עצמו. לדוגמה בשנת 1989 בקנדה, נבחרה מחדש ממשלת אלברטה אבל בגלל חוסר שביעות רצון מאופן ההנהגה שלו, איבד ראש הממשלה ומנהיג המפלגה השלטת, את מושבו.

### מיעוט מפלגות

לפי חוק דוברז'ה מערכות בחירות אזוריות נוטות ליצור  מערכת דו מפלגתית עם אפשרות למפלגות לוויין קטנות. לתהליך זה מאפיינים חיוביים כדוגמת יציבות שלטונית גבוהה יותר כיוון שלקבוצות מיעוט אין יכולת לערער על הקואליציה. יתרון נוסף של מערכת דו מפלגתית הוא דחיקת השפעה של מפלגות קיצוניות וחתירה למרכז מצד המפלגות המתמודדות. מצד שני מערכת דו מפלגתית מציעה לבוחרים פחות אפשרויות והתמקדות בנושאים השנויים במחלוקת במחוזות המתנדנדים בין המפלגות. בנוסף מערכת דו מפלגתית אינה מונעת מצב של קיפאון בפרלמנט כתוצאה משוויון בין שתי המפלגות.

### תת-ייצוג

מחוזות חד נציגיים יוצרים לעיתים מציאות של תת-ייצוג וחוסר תחרותיות. כאשר לנציג מסוים נתון רוב מוחלט של בוחרים למועמד מטעמם מובטחת זכייה באופן כמעט ודאי ולכן למיעוט אין שום השפעה על הנבחרים ולנבחר אין מחויבות ייצוגית כלפי המיעוט.

ראו גם
------

* חוקי דוברז'ה
* בחירות אזוריות
* שיטת בחירות
* בחירות בשיטה היחסית

קישורים חיצוניים
----------------

ויקישיתוף מדיה וקבצים בנושא **מחוזות חד-נציגיים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4169300-0

 |
**הקונצ'רטו לכינור** ברה מז'ור של יוהנס ברהמס, אופוס 77, הוא אחד הידועים ביותר בכל הקונצ'רטי לכינור.

היצירה נאמנה לצורת הקונצ'רטו הסטנדרטית, שלושה פרקים במתכונת של מהיר-איטי-מהיר:

1. אלגרו מה נון טרופו
2. אדאג'ו
3. אלגרו ג'וקוזו, מה נון ויוואצ'ה

במקורה תוכננה היצירה בארבעה פרקים, כמו הקונצ'רטו השני לפסנתר. הפרקים האמצעיים, שאחד מהם תוכנן כסקרצו, הוחלפו במה שברהמס כינה "אדאג'ו חלוש". 

היצירה נכתבה בשנת 1878 לכנר יוזף יואכים, ידידו של ברהמס, שהקדיש לו את הקונצ'רטו. ברהמס התייעץ עם יואכים בכתיבת תפקיד הסולו לכינור. הקדנצות המוכרות ביותר שנעשה בהם שימוש ביצירה הן של יואכים, אם כי לא מעט אנשים סיפקו חלופות, ביניהם ליאופולד אאואר, מקס רגר ופריץ קרייזלר.

ביצוע הבכורה של הקונצ'רטו היה בלייפציג, ב-1 בינואר 1879. תיקונים שונים נעשו ביצירה בין מועד זה להוצאתה לאור על ידי פרית זימרוק בהמשך אותה שנה.

הביקורות לגבי היצירה היו מעורבות: המנצח הנס פון בילוב אמר, שיותר משהיצירה נועדה לכינור, היא "נגד הכינור". הנריק וייניאבסקי הגדיר את היצירה "בלתי ניתנת לנגינה", והכנר הווירטואוז פבלו סרסטה סירב לנגן אותה, משום שלא היה מוכן "לעמוד שם כשהאבוב מנגן את המלודיה היחידה ביצירה."

בניגוד לביקורות הללו, מאזינים בני ימינו מרגישים לא פעם, שברהמס לא השתדל באמת לייצר מכשיר נוח להפגנת וירטואוזיות, כפי שאולי ציפו ממנו בני זמנו; לברהמס היו יעדים מוזיקליים רמים יותר. ביקורות דומות מושמעות כלפי קונצ'רטי לכלי מיתר של מלחינים גדולים אחרים, כמו הקונצ'רטו לכינור של בטהובן או "הרולד באיטליה" של הקטור ברליוז.

דרישות טכניות
-------------

הקונצ'רטו לכינור נחשב לאחת היצירות החשובות ביותר ברפרטואר לכינור. הדרישות הטכניות מן הסולן קשות מאוד, תוך שימוש נדיב בצלילים כפולים, באקורדים שבורים, במעברי סולמות מהירים ובגיוון ריתמי. אפשר לייחס את הקושי לכך, שברהמס היה בעיקר פסנתרן (הסבר אפשרי גם לתביעות הטכניות, שצ'ייקובסקי מעמיד בקונצ'רטו שלו לכינור). 

הבחירה של ברהמס ברה מז'ור לקונצ'רטו שלו רבת משמעות. הואיל והכינור מכוון סול-רה-לה-מי, המיתרים הפתוחים, בהדהוד סימפתטי, מוסיפים ברק לצליל. סביר להניח שזו הסיבה לכך שסולם זה משמש בעוד כמה קונצ'רטי, למשל של בטהובן ושל צ'ייקובסקי. 

ברהמס כתב עוד שלושה קונצ'רטי: הקונצ'רטו לפסנתר מס' 1 (1859), הקונצ'רטו לפסנתר מס' 2 (1881) והקונצ'רטו הכפול (1887) לכינור, צ'לו ותזמורת.

קישורים חיצוניים
----------------

* מידע על היצירה "קונצ'רטו לכינור של ברהמס" באתר מיוזיק בריינז
* מידע על הקומפוזיציה "קונצ'רטו לכינור של ברהמס" באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007432271705171
* GND: 30002567X
* LCCN: n81047352
* MusicBrainz work: 40215afd-f532-3cc5-8e69-db60650c526b
* VIAF: 174586018
* WorldCat (עם VIAF): 174586018

 |
**יוראי אורון** (נולד ב-1965) הוא נגן גיטרה בס וקונטרבס ישראלי. מלמד בבית הספר למוזיקה רימון ובאקדמיה למוזיקה ולמחול בירושלים.

תחילת דרכו הייתה בירושלים, אז חבר למוזיקאי ירון גוטפריד (בנו של הפסנתרן דני גוטפריד) ולמתופף יקי לוי. אחרי שיתוף פעולה ארוך שנים, הקימו בשנת 1998 את להקת "קדמה", שניגנה בבימות הג'אז בארץ, בפסטיבל הג'אז באילת, ואף הופיעה בקונצ'רטי יחד עם התזמורת הקאמרית הישראלית. 

את עיקר פרסומו קיבל בתוכנית הטלוויזיה לילה גוב. הוא היה חבר בלהקת התוכנית "התנינים" בראשות מוטי דיכנה. שירי התוכנית יצאו בשני אלבומים בשנים 1995 ו-1997 וזכו להשמעות רבות ברדיו ובטלוויזיה. 

היה חבר בלהקתו של רמי קלינשטיין - "המועצה", ואף הופיע על עטיפת תקליטו "תפוחים ותמרים". כמו כן שיתף פעולה עם זמרים רבים.

אורון הוא בוגר מכללת ברקלי למוזיקה בהצטיינות יתרה.

קישורים חיצוניים
----------------

* יוראי אורון, באתר AllMusic (באנגלית)
* יוראי אורון, באתר MusicBrainz (באנגלית)
* יוראי אורון, באתר Discogs (באנגלית)
* דואט מאוחר, 2 במאי 2010, באתר mynet

הערות שוליים
------------

1. ↑  יוראי אורון, באתר האקדמיה למוזיקה ולמחול בירושלים

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 97ef07c5-dc3d-4e4c-ac34-b0247a32c9c6

 |
האמן מייקל מאנדיברג ושותפו לפרויקט, יונתן קיריפאראן, בתערוכה "From Aaaaa! to ZZZap!", יום לפני פתיחתה בגלריית דני, ניו יורק, ארצות הברית

**ויקיפדיה המודפסת** היא פרויקט אמנות של מייקל מאנדיברג בשיתוף ויקיפדיה האנגלית. במהלך הפרויקט הודפסו 106 כרכים מתוך 7,473 הכרכים של ויקיפדיה האנגלית כפי שהייתה קיימת ב-7 באפריל 2015 והוכנה גם תפאורה המציגה את הכריכה של כ-1,980 כרכים נוספים (אשר לא הודפסו). 36 כרכים נוספים שבהם כל 7.5 מיליון התורמים שתרמו לוויקיפדיה האנגלית היו גם כן חלק מהפרויקט. תוכן העניינים בלבד מתפרס על 91 כרכים בעלי 700 עמודים לכרך. הכרכים המודפסים כוללים רק את תוכנם של הערכים. תמונות והערות אינן כלולות. הפרויקט הוצג בגלריית דני בניו יורק בקיץ 2015.

מייקל חשב לראשונה על הפרויקט ב-2009, אך נתקל בקשיים טכניים. הוא ביקש משותפו לפרויקט, יונתן קיריפאראן, לסייע עם תוכנת הקוד, לקמפל אותה, לעצב אותה ולעלות הורדה של כל התוכן בוויקיפדיה האנגלית. קובצי ההדפסה הועלו להוצאת הספרים Lulu.com והם זמינים להדפסה ככרכי נייר.

המוטיבציה של מייקל הייתה לענות על השאלה, "כמה גדול זה?". כישות Big data, גודלה נמצא על סף מאגר מידע הניתן להצגה כאוסף רב של כרכים, אך לא גדול עד כדי כך שהצגת המידע באופן פיזי היא על גבול הבלתי אפשרי, כגון קובצי הנתונים של פייסבוק או NSA‏. קתרין מאהר, באותה עת דוברת קרן ויקימדיה (מאז שנת 2016 מנכ"לית הקרן), תיארה אותו כ"מחווה של ידע" ו"מחווה אדירה וחסרת משמעות". ויקימדיה שיתפה פעולה עם הפרויקט ועם הוצאת הספרים Lulu.com כדי לסייע במימון.

המשימה נמשכה שלוש שנים, ותהליך ההעלאה נמשך 24 ימים, 3 שעות ו-18 דקות. המשימה הושלמה ב-12 ביולי 2015.‏ PediaPress ניסתה לגייס כסף לכיסוי על הוצאות ההדפסה ב-Indiegogo ב-2014, אך הפרויקט נעצר. מייקל מעריך כי עלויות ההדפסה של תדפיס מלא הן כ-500,000 דולר. בתערוכת האמנות דני הוצג רק חלק קטן מהכרכים המודפסים. על הקיר נראו כ-2,000 כרכים שהוצגו כטפטים על הקיר. קובצי ההדפסה הועלו לאתר Lulu.com‏.

קישורים חיצוניים
----------------

ויקישיתוף מדיה וקבצים בנושא **ויקיפדיה המודפסת** בוויקישיתוף
* 

* אתר האינטרנט הרשמי של ויקיפדיה המודפסת (באנגלית)
* כל הכרכים, באתר printwikipedia.

הערות שוליים
------------

1. ↑  Sawers, Paul (17 ביוני 2015). "You can soon buy a 7,471-volume printed version of English Wikipedia for $500,000". *VentureBeat*. נבדק ב-29 בינואר 2016. `{{cite web}}`:  (עזרה)
2. ↑  Jennifer Schuessler, "Moving Wikipedia From Computer to Many, Many Bookshelves" New York Times, 16 June 2015
3. ↑  Wikipedia, Volume 0873, *Arturo O'Farrill Jr. --- Art Deco*, Publisher Michael Mandiberg, 2015, page 611450 מסת"ב 9781329244580
4. 1 2  Natalie Hegert, "Standing Out in the Crowd: 10 Summer Solo Shows Around the World in 2015", MutualArt.com, 24 June 2015
5. ↑  "Print Wikipedia, in 7,600 volumes, to sell for $500,000", The Hindu, 22 June 2015
6. ↑  "Why Print Copies of Wikipedia?"
7. ↑  Schuessler, Jennifer (13 ביולי 2015). "Print Wikipedia Project Reaches Final Entry". The New York Times. נבדק ב-13 ביולי 2015. `{{cite news}}`:  (עזרה)
8. ↑  Hannah Ghorashi, "From AAAAA! ToZZZAP!: Michael Mandiberg on his plan to print Wikipedia", ARTnews, 24 June 2015
קוטג' בפארק
**גן הנוף פארק פריור** (באנגלית: **Prior Park Landscape Garden**) הוא גן אנגלי מהמאה ה-18, שתוכנן על ידי המשורר אלכסנדר פופ ואדריכל הנוף לנסלוט בראון, ומנוהל ידי הקרן הלאומית. הגן שוכן דרומית לעיר באת' שבסאמרסט, במרחק 1.2 קילומטר מתעלת קנט ואייבון. לגן הייתה השפעה בהגדרת סגנון העיצוב של הגנים האנגליים באירופה.

היסטוריה
--------

היזם והפילנתרופ ראלף אלן הקים את הגן בשלבים בין 1734 למותו ב-1764, ונעזר בעצותיהם של פופ ובראון. אלן נבחר לראש העירייה של באת' ב-1742, לאחר שהחל לעבוד במשרד הדואר. אבן באת', הנמצאת בבניינים רבים בעיר, נלקחה ממכרות קומב דאון ובאת'המפטון דאון. באותה שנה בקירוב הורה אלן לאדריכל ג'ון ווד לבנות אחוזה בתוך הגן, המשמשת כיום את מכללת פריור פארק. ויליאם וורברטון, חתנו של אלן, התגורר באחוזה למשך תקופה קצרה. לאחר שוויליאם בקפורד מכר את מנזר פונטהיל הוא חיפש אחר מקום מגורים חדש, ובחר בגן.

הגן משתרע על פני 113 דונמים, על מורדות עמק קטן ותלול, וניתן להשקיף ממנו על באת'. האתרים הידועים בו הם גשר פלדיאני, מקדש גותי, מערת גברת אלן, ושלושה אגמים ואגם בצורת נחש. הגשר הפלדיאני הוכר כבניין רשום מדרגה I וכמונומנט עתיק רשום. במרחק כחמש דקות הליכה מהגן נמצא הבאת' סקייליין (קו הרקיע של באת'), שהוא שביל הליכה מעגלי בהיקף של 10 קילומטרים המקיף את באת'.

קישורים חיצוניים
----------------

ויקישיתוף מדיה וקבצים בנושא **פארק פריור** בוויקישיתוף
* 

* אתר האינטרנט הרשמי של פארק פריור
* פארק פריור באתר הקרן הלאומית
* באת' סקייליין באתר הקרן הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574868805171
* LCCN: sh2010014734
* VIAF: 315531512
* WorldCat (עם VIAF): 315531512

 |